als_Latn dik_Latn sag_Latn
Kapet afro 1 ton marijuanë në Siçili, origjina e së cilës, edhe njëherë tjetër, është Shqipëria. Rrjetet e narko-trafikut i kanë shtigjet të lira për të qarkulluar tonelatat e drogës nga Shqipëria drejt BE dhe kjo falë implikimit direkt të segmenteve të Policisë së Shtetit dhe titullarëve të institucioneve të kontrollit të antitrafikut. Jo pa qëllim në krye të tyre ndodhen persona të inkriminuar, të dënuar për vrasje dhe trafik droge. Droga “made in Rama-Tahiri” ka përmbytur tashmë vendet e BE dhe po shërben për pasurimin e nomenklaturës edviniste
Edhe njëherë tjetër droga “made in Rama-Tahiri” pushton vendin fqinj, Italinë. Janë kthyer në një praktikë rutinë tashmë operacionet e policisë italiane dhe të policive të vendeve të tjera në luftë me drogën shqiptare. Prej 2 vitesh narkotrafiku dominon çdo cep të Shqipërisë, ndërsa ka zënë një hapësirë të konsiderueshme edhe në tregun ndërkombëtar, duke bërë që autoritetet e BE të ngrejnë alarmin për “Kolumbinë Europianë të drogës” që ndodhet vetëm 4000-5000 km larg Brukselit. Më e rënda është se pjesë e narkotrafikut shqiptar janë edhe grupet mafioze, ndër më të organizuarit në botë, të Siçilisë. Kësisoj, një ngarkesë prej 1 ton marijuane me vlerë 4 milionë euro ka mbërritur në Siçili të Italisë përmes rrugëve detare. Origjina e drogës, si gjithnjë, është Shqipëria, ndërsa ndërhyrja në kohë e autoriteteve të Guardia di Finanzia ka bërë që të sekuestrohet sasia rekord e drogës dhe të bien në pranga transportuesit e saj. Sipas mediave lokale në Siçili, sasia e lëndës narkotike po udhëtonte në bordin e një anije peshkimi “Fatima”, shoqëruar nga persona të pajisur me dy armë “Kallashnikov”. Ka qenë një radar i Policisë Financiare që ka ndjekur rrugën e anijes për në Portin e Ripostos, destinacion ky i marijuanës që peshonte 880 kg. Policia ka pritur që anija “Fatima” të hynte në port dhe ka nisur aksionin, duke rrethuar mjetin lundrues prej 12 metrash dhe arrestuar nëntë persona, përfshirë edhe anëtarët e ekuipazhit. Pas aksionit të Guardia di Finanza në pranga ranë: Rosario Giuliano 46 vjeç, Giuseppe Greco 33 vjeç, Antonino Riela 44 vjeç, Carmelo Bertolini 38 vjeç Massimiliano Brundo 42 vjeç, Enrico Maria Giaquinta 43 vjeç, Vincenzo Spampinato 42 vjeç, Fabio Spampinato 32 vjeç dhe Ëilliam Patanè 34 vjeç. Sipas prokurorisë italiane marijuana nuk kishte qëllim vetëm konsumin nga të rinjtë, por mbi të gjitha ajo është një burim i financimit për krimin e organizuar. Mësohet se me të mbërritur policia, anëtarët e ekuipazhit i hodhën dy armët në det, së bashku me një telefon celular, i cili përdorej për të mbajtur në kontakte për kalimin e drogës. Policia arrestoi anëtarët e ekuipazhit: Giuseppe Greco e Rosario Giuliano. Duke pritur për mbërritjen e ngarkesës, dy kilometra larg nga porti, në plazhin e Sant’Anna ishin Enrico Maria Giaquinta dhe Antonino Riela. Në të njëjtën zonë, fshehur prapa plazhit, ka qenë Carmelo Bertolini, Vincenzo Spampinato, Ëilliam Patanè, Fabio Spampinato dhe Massimiliano Brundo, të gjithë në pritje për të marrë pjesë në shkarkimin e drogës. Sipas medias italiane ngarkesa e drogës ishte blerë në Shqipëri për 1 milion euro dhe sipas të gjitha gjasave synonte tregun e Catania-s dhe nëse do shitej me pakicë do të sillte fitime me vlerë më shumë se 4 milion euro. Hetimet për këtë çështje vazhdojnë, për të identifikuar lidhjet me krimin e organizuar në Catania që ka urdhëruar ngarkesën. Shtatë prej të arrestuarve, pavarësisht se nuk kanë kontakte me mafien vendase, kanë një të kaluar kriminale për trafik droge, thanë hetuesit italianë. Nga një histori suksesi në luftën me narkotrafikun, sot Shqipëria është shndërruar në eksportuesin kryesor të drogës drejt shteteve fqinje por jo vetëm. Droga “made in Rama-Tahiri” dominon sot tregun gjerman, atë belg dhe francez. Për të mos folur për vendet fqinje Itali, Greqi, Mali Zi etj. Kjo situatë është rrjedhojë e bashkëpunimit të Policisë së Shtetit me grupet kriminale të mirëorganizuara. Duke iu siguruar atyre shtigje të lira për veprimtarinë kriminale të trafikimit të drogës, Policia e Shtetit rezulton e përfshirë sot direkt në trafikun ndërkombëtar të drogës. Ndaj dhe jo pa qëllim në institucionet kyçe të kontrollit të antitrafikut, janë emëruar persona me precedentë penal si trafikantë droge të dënuar në vendet e BE, vrasës etj. Përsa kohë Policia e Shtetit do të dominohet nga njerëzit e emëruar aty si të inkriminuar, me të shkuar të theksuar kriminale, droga “made in Rama-Tahiri” do përmbytë të gjithë BE-në, me synim tregun amerikan.
als_Latn als_Latn